Kabupaten Agam

**Kabupaten Agam** nya sebengkah kabupaten ti bepalan ba provinsi Sumatera Barat, Indonesia. Kabupaten tu diberi nama Agam, disadang Tambo, ke alai sebedau tu beberapa bengkah *nagari* ti bisi ba kandang kebupaten tu diatu, sebedau tu dikelala enggau nama *Luhak Agam*. Ba tengan taun 2024, penyampau tubuh ba Agam manggai 532.178 iku orang. Indu nengeri ungkup kabupaten tu iya nya Lubuk Basung. 

Danau Maninjau, siti danau kawah, nyadi tanda ke tebilang ba kabupaten nya, lalu dikena nyadi palan endur ngaga paralayang. Danau tu mega nyadi palan dagang temuai keterubah di Sumatera Barat.

## Sejarah
Kandang kabupaten tu bepun ari beberapa bengkah *nagari* ti kala di baruh kandang endur *Luhak Agam*. Maya jeman perintah Hindia Belanda, kandang endur tu dijadika *Onderafdeeling Oud Agam* lalu nengeri Bukittinggi nyadi indu nengeri maya nya. Ba 7 Januari 1998, indu nengeri kabupaten Agam udah dikalihka ngagai Lubuk Basung enggau resmi.

## Geografi
Kabupaten Agam ngembuan pemesai 2,232.30 km², tauka 5.29% ari pemesai provinsi Sumatera Barat.Kabupaten tu dibungkur kandang endur begunung ti ditempa ari 2 lembangan, iya nya Sungai Agam di utara enggau Sungai Antokan di selatan. Pulau Tangah enggau Pulau Ujung iya nya dua iti pulau ke ditemu ba kabupaten Agam, tiap-tiap pulau nya mungkur pemesai 1km².

Kabupaten Agam ngundan pantai sepemanjai 43 km sereta sungai mit ti rarat ngagai tasik Hindi, baka Sungai Agam, enggau Sungai Antokan. Ba kabupaten tu bisi dua iti gunung iya nya Gunung Marapi ba kechamatan Banuhampu enggau Gunung Singgalang ba kechamatan IV Koto ti sama ngembuan peninggi 2,891 meter enggau 2,877 meter. Kelimpah ari nya, bisi mega sebuah tasik ba kechamatan Tanjung Raya, iya nya tasik Maninjau ti ngembuan pemesai 9.95km².

Lebih ari 38.1% pemesai kabupaten tu, tauka urung 85 km² nya kandang endur ke agi dibungkur kampung tebal. Kampung nya kelimpah ari nyadi palan endur ngumpul ai, nyadi palan alai mayuh macham jelu ke dijaga, nyengkaum baya Sumatra, kijang, rusa, siamang, enggau mayuh macham bansa burung baka burung kuang, burung merbok, burung pungguk, enggau burung balam.

### Garis entara menua
Kabupaten Agam ngembuan garis entara kandang endur pentadbiran enggau Kabupaten Pasaman enggau Kabupaten Pasaman Barat di utara, Kabupaten Tanah Datar enggau Kabupaten Padang Pariaman di selatan, Kabupaten Padang Pariaman enggau Kabupaten Lautan Hindi di barat, enggau Kabupaten Limapuluh Kota di timur. Nengeri Bukittinggi nyadi enklaf kabupaten tu.

## Perintah
Kenyau ari pemansut Atur Perintah Lumur 84 taun 1999 bekaul enggau ubah garis entara kandang mengeri Bukittinggi enggau Kabupaten Agam, penyarut enggau bantah udah nyadi ari komuniti ke kandang menua sida dipasuk dalam kandang pentadbiran mengeri Bukittinggi. Komuniti Agam berasai lantang enggau chara perintah nagari enti dibandingka enggau sistem kelurahan. 

### Bupati
Tiap iti kabupaten dipegai siku bupati. Sebedau 2005, bupati dipilih kaban Dewan Perwakilan Rakyat Daerah, tang pengudah undang-undang baru ditumbuhka dalam taun 2004, bupati dipilih terus ulih rayat nengah pengawa milih ketuai pelilih menua, tauka Pilkada. Pengawa bepilih ketuai pelilih menua keterubah diatur dalam bulan Jun 2005.

### Kecamatan
Kabupaten Agam ngembuan 16 iti kecamatan, 92 nagari, enggau 467 jorong lalu indu nengeri kabupaten tu Lubuk Basung. 

Rintai pelilih mit enggau genturung pendiau di Kabupaten Agam iya nya baka ke di baruh tu:

## Kereban sanding